stanford-oval/wikipedia huggingface dataset:
พรรคอนาคตใหม่
บุคลากร > ผู้ร่วมก่อตั้งพรรคอนาคตใหม่

ผู้ร่วมก่อตั้งพรรคอนาคตใหม่จำนวน 26 คน ดังนี้
กฤตนันต์ ดิษฐบรรจง
กันต์พงศ์ ทวีสุข
กุลธิดา รุ่งเรืองเกียรติ
ไกลก้อง ไวทยการ
คริส โปตระนันทน์
เคท ครั้งพิบูลย์
ชำนาญ จันทร์เรือง
โชติรส นาคสุทธิ์
ไชยวัฒน์ วรรณโคตร
ฑิตฐิตา ยิ้มเจริญ
เท่าพิภพ ลิ้มจิตรกร
ธนาธร จึงรุ่งเรืองกิจ
ธัญญานันต์ คูอนุพงศ์
ธารารัตน์ ปัญญา
นลัทพร ไกรฤกษ์
ปรัชญา เพชรวิสิทธิ์
ปิยบุตร แสงกนกกุล
เปรมปพัทธ ผลิตผลการพิมพ์
ฟารีด ดามาเก๊าะ
ภูวกร ศรีเนียน
วรกร ฤทัยวาณิชกุล
วิภาพรรณ วงษ์สว่าง
ษัษฐรัมย์ ธรรมบุษดี
สุรินทร์ คำสุข
อนุกูล ทรายเพชร
อลิสา บินดุส๊ะ
บทบาททางการเมือง

ภายหลังการเลือกตั้ง พ.ศ. 2562 เสร็จสิ้น พรรคอนาคตใหม่ได้จำนวน สส. ทั้งสิ้น 81 คน และได้รับคะแนนมหาชนเป็นลำดับที่ 3 ของสภา และเนื่องจาก ภูมิธรรม เวชยชัย เลขาธิการพรรคเพื่อไทยในขณะนั้นกล่าวว่า "กลไกที่พิการ" ทำให้พรรคเพื่อไทยไม่สามารถเสนอชื่อผู้ดำรงตำแหน่งนายกรัฐมนตรี พรรคจึงมีมติให้เสนอชื่อ ธนาธร จึงรุ่งเรืองกิจ เป็นผู้ดำรงตำแหน่งนายกรัฐมนตรีแทน โดยธนาธรแถลงขอบคุณพรรคเพื่อไทยที่ได้แสดงสปริตที่น่ายกย่อง ไม่ยึดติดกับตำแหน่งและผลประโยชน์ เป็นการแสดงจุดยืนที่น่านับถือ และยังประกาศด้วยว่า "ผมพร้อมที่จะเป็นนายกรัฐมนตรี"
ธนาธรกล่าวอีกว่า ตนจะเดินทางไปเตรียมพร้อมที่รัฐสภา หากได้รับอนุญาตให้แสดงวิสัยทัศน์ต่อที่ประชุมก็พร้อม และจะยินดีมากหากจะมีการพูดถึงคุณสมบัติของผู้ท้าชิงทุกคน โดยยืนยันว่าคดีข้อร้องเรียนที่อยู่ในศาลรัฐธรรมนูญเป็นเรื่องคุณสมบัติการเป็น ส.ส. ไม่เกี่ยวข้องกับคุณสมบัติการเป็นนายกรัฐมนตรี
ในวันเปิดสมัยประชุมสภาวันแรก พรรคอนาคตใหม่เสนอชื่อ เยาวลักษณ์ วงษ์ประภารัตน์ ดำรงตำแหน่งรองประธานสภาผู้แทนราษฎรคนที่หนึ่ง แข่งกับ สุชาติ ตันเจริญ จากพรรคพลังประชารัฐ แต่แพ้ไปด้วยคะแนนเสียง 246 ต่อ 248
พรรคอนาคตใหม่นั้นมีความตั้งใจจะลงเลือกตั้งท้องถิ่น โดยเริ่มจากการประชันวิสัยทัศน์ เพื่อค้นหาผู้สมัครนายก อบจ.นนทบุรีในนามพรรคอนาคตใหม่ โดยผู้ที่ได้รับเลือกในครั้งนั้นคือ ไพบูลย์ กิจวรวุฒิ ทว่าพรรคอาคตใหม่กลับถูกยุบเสียก่อนที่จะลงสมัครรับเลือกตั้ง จึงทำให้ต้องไปลงในนามคณะก้าวหน้าแทน
นโยบาย

นโยบายของพรรคอนาคตใหม่ ได้แก่
การกระจายอำนาจ
รัฐสวัสดิการ
ลงทุนการศึกษา
การต่อต้านการผูกขาด
พัฒนาการขนส่งสาธารณะ
การส่งเสริมเทคโนโลยีการเกษตร การแก้ปัญหาเอกสารสิทธิ์ที่ดิน และการพักหนี้เกษตรกร
ส่งเสริมเศรษฐกิจดิจิทัล
ส่งเสริมการปกครองแบบโปร่งใส
ยอมรับความหลากหลาย
การอนุรักษ์สิ่งแวดล้อม
การเลิกการเกณฑ์ทหาร และการปฏิรูปกองทัพ
การล้างมรดกรัฐประหาร
ฐานเสียง

พรรคอนาคตใหม่มีจุดยืนต่อต้านรัฐประหารเช่นเดียวกับพรรคเพื่อไทย แต่ฐานเสียงของพรรคอนาคตใหม่จะเป็นกลุ่มที่อยู่นอกเหนือความขัดแย้งทางการเมืองในพุทธทศวรรษ 2540 และมองว่าชนชั้นนำหลังรัฐประหารในประเทศไทย พ.ศ. 2557 เป็นแอกของคนรุ่นใหม่ อีกทั้งพรรคอนาคตใหม่ยังมีภาพลักษณ์เป็นหน้าใหม่ในการเมืองไทย มีลักษณะประชากรส่วนใหญ่เป็นชนชั้นกลางที่อาศัยอยู่ในเมือง นักศึกษา ผู้เบื่อหน่ายต่อความขัดแย้ง
อดีตสมาชิกพรรคที่มีชื่อเสียง

ธนาธร จึงรุ่งเรืองกิจ
ปิยบุตร แสงกนกกุล
วรรณวิภา ไม้สน
พิธา ลิ้มเจริญรัตน์
กุลธิดา รุ่งเรืองเกียรติ
พงศกร รอดชมภู
พรรณิการ์ วานิช
สุรเชษฐ์ ประวีณวงศ์วุฒิ
ธัญญ์วาริน สุขะพิสิษฐ์
พิจารณ์ เชาวพัฒนวงศ์
อภิชาติ ศิริสุนทร
ศิริกัญญา ตันสกุล
รังสิมันต์ โรม
สุเทพ อู่อ้น
ณัฐพล สืบศักดิ์วงศ์
คารม พลพรกลาง
วาโย อัศวรุ่งเรือง
สุพิศาล ภักดีนฤนาถ
วิโรจน์ ลักขณาอดิศร
ชวลิต เลาหอุดมพันธ์
ธีรัจชัย พันธุมาศ
มานพ คีรีภูวดล
เท่าพิภพ ลิ้มจิตรกร
ณัฐชา บุญไชยอินสวัสดิ์
ณัฐพงษ์ เรืองปัญญาวุฒิ
ปดิพัทธ์ สันติภาดา
จิรัฏฐ์ ทองสุวรรณ์
สุทธวรรณ สุบรรณ ณ อยุธยา
เบญจา แสงจันทร์
ชวลิต เลาหอุดมพันธ์, 
ณธีภัสร์ กุลเศรษฐสิทธิ์, 
สมเกียรติ ถนอมสินธุ์
สส. พรรคอนาคตใหม่ที่ได้รับเลือกตั้ง
สส. พรรคอนาคตใหม่ในงาน 1 ปี 'อนาคตใหม่' เดินไปด้วยกัน
วรรณสิงห์ ประเสริฐกุล สัมภาษณ์พรรณิการ์ วานิช
วรรณวิภา ไม้สน, 
 เกษมสันต์ มีทิพย์
ปิยบุตร แสงกนกกุล, 
สุรเชษฐ์ ประวีณวงศ์วุฒิ, 
 จารุวรรณ ศรัณย์เกตุ
กิจกรรมอื่น ๆ ของพรรค > นิวเจนเน็ตเวิร์ค

พรรคอนาคตใหม่มีกลุ่มย่อย คือ คณะกรรมการเครือข่ายเยาวชนคนรุ่นใหม่ หรือ นิวเจนเน็ตเวิร์ค (New Gen Network: NGN) ก่อตั้งโดย วิภาพรรณ วงษ์สว่าง หนึ่งในผู้ร่วมก่อตั้งพรรคอนาคตใหม่ และกรรมการบริหารพรรคในขณะนั้น นิวเจนเน็ตเวิร์คก่อตั้งเพื่อส่งเสริมให้คนรุ่นใหม่เข้ามามีบทบาททางสังคมการเมืองให้มากขึ้น โดยจะเคลื่อนไหวผ่านทางเฟซบุ๊คแฟนเพจ ซึ่งได้แสดงงานต่างๆมากมาย ที่กลุ่มสร้างสรรค์ขึ้นมา เพื่อสะท้อนปัญหาการเมืองและสังคม ในมุมมองของวัยรุ่น คือไม่ใช่สงครามการเมืองระดับชาติ แต่เป็นจุดเล็กๆ ที่ต้องการให้สังคมมองเห็นถึงปัญหา เช่น เรื่องการรับน้อง, การลดเกณฑ์อายุของคำว่าบรรลุนิติภาวะ, สิทธิของพระสงฆ์ในการเลือกตั้ง ฯลฯ
ทว่า พฤศจิกายน 2561 กลุ่ม New-Dem ตัวแทนคนรุ่นใหม่ของฝั่งพรรคประชาธิปัตย์ นำโดยไอติม พริษฐ์ วัชรสินธุ ได้ส่งจดหมายเชิญ ให้พรรคอนาคตใหม่ มาร่วมแข่งกีฬาสานความสัมพันธ์ระหว่างพรรคการเมือง ในสโลแกน #เราไม่ท้าต่อยแต่เราท้าเตะ โดยในตอนแรก พรรคอนาคตใหม่ตอบตกลง โดยเป็นการตัดสินใจของผู้บริหาร ที่ไม่ได้ผ่านมติพรรค ซึ่งกลุ่ม NGN ไม่เห็นด้วยกับการตัดสินใจครั้งนี้ ต่อมา 19 พฤศจิกายน พรรคประชาธิปัตย์ระบุว่า พรรคพลังประชารัฐ จะเข้าร่วมกิจกรรมกีฬาด้วย ทำให้ พรรคอนาคตใหม่ ถอนตัวจากการแข่งขันทันที เนื่องจาก ไม่ต้องการทำสังฆกรรมใดๆ กับพรรคการเมืองที่เกี่ยวข้องกับ คสช. จากประเด็นนี้ ทำให้กลุ่ม NGN ออกมาคอมเมนต์ว่า “พรรคน่าจะรู้ตัวได้ตั้งนานแล้ว” กระทั่ง 21 พฤศจิกายน กลุ่ม NGN ได้โพสต์แคมเปญ ขอเชิญชวนประชาชน และพรรคการเมืองทุกพรรค ยื่นข้อเสนอร่วมปฏิรูปกองทัพ หน้ากระทรวงกลาโหม พร้อมตั้งแฮชแท็กว่า#เราไม่ท้าเตะแต่ท้าปฏิรูปกองทัพ โดยในโพสต์นั้น ยังแท็ก พรรคอนาคตใหม่ด้วย
หลังเหตุการณ์ดังกล่าว 27 พฤศจิกายน 2561 ผู้บริหารพรรคอนาคตใหม่มีคำสั่งให้คณะกรรมการเครือข่ายเยาวชนคนรุ่นใหม่จำนวนทั้งหมด 5 คนหยุดทำหน้าที่โดยทันที ประกอบด้วย วิภาพรรณ วงษ์สว่าง, นลัทพร ไกรฤกษ์, กันต์พงศ์ ทวีสุข, อัครพล ทองพูน และ เปรมปพัทธ ผลิตผลการพิมพ์ และจะมีการเลือกคณะกรรมการ NGN ชุดใหม่หลังการเลือกตั้งปี 2562 เสร็จสิ้น
โดยหลังประกาศนี้ออกมา วิภาพรรณ กับ เปรมปพัทธ ได้ประกาศลาออก และยุติบทบาทจากพรรคอนาคตใหม่ทุกกรณี
29 พฤศจิกายนในปีเดียวกัน ภายหลังจากการลาออก วิภาพรรณได้ออกมาวิพากย์วิจารณ์ถึงการทำงานภายในพรรค และขอตัดขาดกับพรรคอนาคตใหม่
กิจกรรมอื่น ๆ ของพรรค > เดอะฟิวเจอร์เฟสต์

วันที่ 25 และ 26 มกราคม 2563 พรรคอนาคตใหม่ร่วมกับผู้สนับสนุนจัดงานเทศกาลดนตรี ศิลปะและวัฒนธรรม หรือ ฟิวเจอร์ เฟส 2020 (Future Fest 2020) ที่ The Link อโศก-มักกะสัน โดยมีการจัดงานในหัวข้อ “เปลี่ยนปัจจุบัน เปลี่ยนอนาคต” ตามด้วยหัวข้อเสวนาที่น่าสนใจ อาทิ THAITHAI : การส่งออกวัฒนธรรมไทยๆ ร่วมสมัย, The Final Countdown? : วิกฤตสิ่งแวดล้อมแห่งศตวรรษที่ 21, Design the People : ออกแบบคน ออกแบบอนาคต, สังคมอุดมสุรา : สุราไทยเมาไกลระดับโลก รวมถึงการเปิดตลาดขายของในชื่อตลาดไร้ขยะของคนไม่ยอมจำนน และการจัดแสดงงานศิลปะ อินสตอเลชั่น อาร์ต
การเลือกตั้ง

บทความหลัก: การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
ผู้สมัครจากพรรคอนาคตใหม่ชนะการเลือกตั้งสมาชิกสภาผู้แทนราษฎรแบบแบ่งเขต 26 ที่นั่ง และได้คะแนนมหาชนมากเป็นอันดับสามรองจากพรรคพลังประชารัฐและพรรคเพื่อไทย และยังเป็นพรรคที่ได้คะแนนมหาชนมากที่สุดในกรุงเทพมหานคร 
หลังประกาศผลการเลือกตั้งอย่างไม่เป็นการทางเสร็จสิ้น พรรคอนาคตใหม่ได้ สส. รวมกัน 88 ราย ก่อนที่คณะกรรมการการเลือกตั้งจะคำนวณจำนวน สส.บัญชีรายชื่อในสัดส่วนที่พึงมีใหม่ ทำให้จำนวน สส.ลดลงเหลือ 81 ราย
หลังการเลือกตั้ง พรรคอนาคตใหม่แถลงจัดตั้งรัฐบาลร่วมกับพรรคการเมืองอีก 6 พรรค ประกอบด้วย พรรคเพื่อไทย, พรรคเสรีรวมไทย, พรรคประชาชาติ, พรรคเศรษฐกิจใหม่, พรรคเพื่อชาติ, และ พรรคพลังปวงชนไทย และได้รับการเสนอชื่อ ธนาธร จึงรุ่งเรืองกิจ ให้ดำรงตำแหน่งนายกรัฐมนตรี
30 มีนาคม พ.ศ. 2562 ธนาธร จึงรุ่งเรืองกิจ หัวหน้าพรรค นำสมาชิกลงนามสัตยาบันยืนยันจุดยืนทางการเมืองของพรรค ซึ่งมีใจความว่า จะส่งเสริมระบอบประชาธิปไตย คัดค้านระบอบรัฐประหาร
10 กันยายน พ.ศ. 2562 จุมพิตา จันทรขจร สมาชิกสภาผู้แทนราษฎรของพรรค จังหวัดนครปฐม เขต 5 ได้ลาออกจากตำแหน่งเนื่องจากปัญหาสุขภาพ จึงต้องมีการจัดการเลือกตั้งซ่อมในเขตนั้น ผลปรากฏว่า เผดิมชัย สะสมทรัพย์ จากพรรคชาติไทยพัฒนาชนะการเลือกตั้ง
20 พฤศจิกายน พ.ศ. 2562 ศาลรัฐธรรมนูญมีคำวินิจฉัยให้ธนาธร จึงรุ่งเรืองกิจ หัวหน้าพรรคอนาคตใหม่ สิ้นสุดสมาชิกภาพ ส.ส. และให้ตำแหน่ง ส.ส.บัญชีรายชื่อเว้นว่าง จึงมีผลให้บัญชีรายชื่อลำดับถัดไปขึ้นมาแทนตำแหน่งที่ว่างลง ทำให้มานพ คีรีภูวดล ผู้สมัคร ส.ส.บัญชีรายชื่อ ลำดับที่ 51 พรรคอนาคตใหม่ เลื่อนลำดับขึ้นมา
การเลือกตั้ง > ผลการเลือกตั้งทั่วไป

| การเลือกตั้ง | จำนวนที่นั่ง | คะแนนเสียงมหาชน | สัดส่วนคะแนนเสียง | ผลการเลือกตั้ง | ผู้นำเลือกตั้ง |
| --- | --- | --- | --- | --- | --- |
| 2562 | 81 / 500 | 6,330,617 | 17.80% | ฝ่ายค้าน | ธนาธร จึงรุ่งเรืองกิจ |
การเลือกตั้ง > เลือกตั้งซ่อม

| เขตเลือกตั้ง | วันเลือกตั้ง | ผู้สมัครรับเลือกตั้ง | คะแนนเสียงทั้งหมด | สัดส่วนคะแนนเสียง | ผลการเลือกตั้ง |
| --- | --- | --- | --- | --- | --- |
| เชียงใหม่ เขต 8 | 26 พฤษภาคม พ.ศ. 2562 | ศรีนวล บุญลือ | 75,891 | 63.43% |  สำเร็จ ได้รับเลือกตั้ง |
| นครปฐม เขต 5 | 23 ตุลาคม พ.ศ. 2562 | ไพรัฏฐโชติก์ จันทรขจร | 28,216 | 32.39% |  พ่ายแพ้ |
ข้อวิจารณ์ > กลุ่มงูเห่า

พรรคอนาคตใหม่ถูกวิจารณ์เรื่องการที่มี สส. ในพรรค ลงมติในสภาสวนกับมติของพรรคอยู่หลายครั้ง ซึ่งต่อมาปรากฏพบว่ามี 4 คน ที่ประชุมวิสามัญของพรรคเมื่อวันที่ 16 ธันวาคม พ.ศ. 2562 จึงมีมติเสนอให้ที่ประชุมร่วมระหว่างกรรมการบริหารและสมาชิกสภาผู้แทนราษฎรของพรรคขับทั้ง 4 คนออกจากพรรค และที่ประชุมร่วมได้มีมติเมื่อวันรุ่งขึ้น (17 ธันวาคม) เห็นชอบตามข้อเสนอดังกล่าวอย่างเป็นเอกฉันท์ โดย 4 คนดังกล่าวมีดังนี้
กวินนาถ ตาคีย์ สส.ชลบุรี (ย้ายไปสังกัดพรรคพลังท้องถิ่นไท)
พันตำรวจโท ฐนภัทร กิตติวงศา สส.จันทบุรี (ย้ายไปสังกัดพรรคพลังประชารัฐ)
ศรีนวล บุญลือ สส.เชียงใหม่ (ย้ายไปสังกัดพรรคภูมิใจไทย)
จารึก ศรีอ่อน สส.จันทบุรี (ย้ายไปสังกัดพรรคพลังท้องถิ่นไท)
ยุบพรรค

ตุลาการศาลรัฐธรรมนูญได้อ่านคำพิพากษาศาลรัฐธรรมนูญมีมติให้ยุบพรรคอนาคตใหม่และตัดสิทธิ์กรรมการบริหารพรรค 10 ปี ห้ามลงสมัครรับเลือกตั้ง ห้ามเป็นกรรมการบริหารพรรคการเมือง และห้ามจดทะเบียนจัดตั้งพรรคการเมือง เมื่อวันศุกร์ที่ 21 กุมภาพันธ์ พ.ศ. 2563 สืบเนื่องจากกรณีที่ธนาธร จึงรุ่งเรืองกิจ ซึ่งเป็นหัวหน้าพรรคให้พรรคอนาคตใหม่กู้ยืมเงินจำนวน 191 ล้านบาท ซึ่งขัดต่อรัฐธรรมนูญแห่งราชอาณาจักรไทย พุทธศักราช 2560 และ พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560
พรรคอนาคตใหม่ถูกศาลรัฐธรรมนูญสั่งยุบพรรคไปในวันที่ 21 กุมภาพันธ์ พ.ศ. 2563 และตัดสิทธิ์กรรมการบริหารพรรค 10 ปี ห้ามลงสมัครรับเลือกตั้ง ห้ามเป็นกรรมการบริหารพรรคการเมือง และห้ามจดทะเบียนจัดตั้งพรรคการเมือง
ดูเพิ่ม

พรรคก้าวไกล
พรรคประชาชน (พ.ศ. 2567)
คณะก้าวหน้า
พระเจ้าสุทโธทนะ

| พระเจ้าสุทโธทนะ |
| --- | --- |
พระพุทธราชบิดา

พระเจ้าแคว้นสักกะ
ก่อนหน้า: พระเจ้าสีหหนุ
ถัดไป: พระเจ้ามหานามะ

พระราชสมภพ: พ.ศ.- 140 ปี กบิลพัสดุ์ สักกชนบท (ปัจจุบันอยู่ในเขตประเทศอินเดียหรือประเทศเนปาล)
สวรรคต: กบิลพัสดุ์ สักกชนบท พ.ศ.-40 ปี
คู่อภิเษก: พระนางสิริมหามายา  พระนางมหาปชาบดีโคตมี
พระราชบุตร:   พระโคตมพุทธเจ้า  พระนันทะ  พระนันทาเถรี 
ราชวงศ์: ศากยะ
พระราชบิดา: พระเจ้าสีหหนุ
พระราชมารดา: พระนางกัญจนา
พระเจ้าสุทโธทนะ (บาลี: สุทฺโธทน; สันสกฤต: ศุทฺโธทน (शुद्धोदन); อักษรโรมัน: Suddhodana) มักเรียกว่า พระเจ้าสิริสุทโธทน์สุทรรศน์ มีพระนามราชสกุลว่าโคตมะ เป็นพระมหากษัตริย์แคว้นสักกะ (ซึ่งมีนครหลวงคือกรุงกบิลพัสดุ์) เป็นพุทธบิดาของพระโคตมพุทธเจ้า
พระองค์เป็นพระราชโอรสของพระเจ้าสีหหนุกับพระนางกัญจนา มีพระอนุชาและพระกนิษฐาร่วมพระชนกชนนีอีก 6 พระองค์ ได้แก่ พระเจ้าสุกโกทนะ พระเจ้าอมิโตทนะ โธโตทนะ ฆนิโตทนะ ปมิตา และอมิตา พระเจ้าสุทโธทนะมีพระอัครมเหสีนามว่าพระนางสิริมหามายา เจ้าหญิงโกลิยวงศ์จากกรุงเทวทหะ และมีพระราชโอรสพระองค์หนึ่งคือ เจ้าชายสิทธัตถะ ซึ่งต่อมาตรัสรู้เป็นพระโคตมพุทธเจ้า และหลังจากเจ้าชายสิทธัตถะประสูติได้ 7 วัน พระนางสิริมหามายาก็สวรรคต พระเจ้าสุทโธทนะจึงอภิเษกสมรสใหม่กับพระนางมหาปชาบดีโคตมี ซึ่งเป็นพระกนิษฐาร่วมชนนีกับพระนางสิริมหามายา และมีพระโอรสคือ เจ้าชายนันทะ และพระธิดาคือ เจ้าหญิงรูปนันทา
พระเจ้าสุทโธทนะเป็นกษัตริย์ที่ตั้งอยู่บนพื้นฐานของคุณธรรมและยึดมั่นในราชประเพณีอย่างเคร่งครัดในการปกครองบ้านเมือง[ต้องการอ้างอิง] ประชาชนอยู่เย็นเป็นสุขตลอดรัชสมัยของพระองค์[ต้องการอ้างอิง] ทรงมุ่งหวังที่จะให้พระโอรสโดยเฉพาะสิทธัตถะได้รับเลือกจากสภาศากยะให้เป็นราชาสืบต่อจากตน แต่เจ้าชายสิทธัตถะเสด็จออกผนวช และพอทราบว่า เจ้าชายสิทธัตถะตรัสรู้เป็นพระโคตมพุทธเจ้าแล้ว จึงเชิญพระโคตมพุทธเจ้ากลับมาที่กรุงกบิลพัสดุ์
เมื่อพระโคตมพุทธเจ้าเสด็จมายังกรุงกบิลพัสดุ์คราวนี้ พระเจ้าสุทโธทนะได้สดับรับฟังพระธรรมเทศนา ทรงเกิดความเลื่อมใสศรัทธาในพระพุทธศาสนา บรรลุพระโสดาบันเป็นอุบาสก
ในพรรษาที่ 5 ของพระโคตมพุทธเจ้า พระเจ้าสุทโธทนะประชวรหนัก พระโคตมพุทธเจ้าจึงเสด็จจากกูฎาคาร ป่ามหาวัน เมืองเวสาลี แคว้นวัชชี มายังเมืองกบิลพัสดุ์ แสดงธรรมโปรดพระเจ้าสุทโธทนะ 7 วัน ในวันสุดท้าย พระเจ้าสุทโธทนะได้บรรลุพระอรหัตผลและนิพพาน
โรงเรียนหัวไทรบำรุงราษฎร์

| โรงเรียนหัวไทรบำรุงราษฎร์ |
| --- | --- |
Huasai Bumrungrat School
ที่ตั้ง
เลขที่ 330 หมู่ที่ 1 ตำบลหัวไทร อำเภอหัวไทร จังหวัดนครศรีธรรมราช 80170
ข้อมูล
ชื่ออื่น: ท.ร. / TR
ประเภท: โรงเรียนรัฐบาล สังกัด สพฐ.
คติพจน์: เรียนดี กีฬาเด่น เน้นคุณธรรม
สถาปนา: 17 พฤษภาคม พ.ศ. 2514
จำนวนนักเรียน: 1,345 คน  (ข้อมูล ณ วันที่ 10 มิถุนายน 2560)
สี:   เขียว     เหลือง
เพลง: มาร์ชหัวไทรบำรุงราษฎร์
เว็บไซต์: http://www.hbr.ac.th/
โรงเรียนหัวไทรบำรุงราษฎร์ เป็นโรงเรียนประจำอำเภอหัวไทร จังหวัดนครศรีธรรมราช เปิดสอนในระดับชั้นมัธยมศึกษาตอนต้น ถึงระดับชั้นมัธยมศึกษาตอนปลาย แบบสหศึกษา
ประวัติ

โรงเรียนหัวไทรบำรุงราษฎร์  ได้ก่อตั้งเมื่อวันที่ 17 พฤษภาคม พ.ศ. 2514 โดยจัดการศึกษาอาศัยอยู่กับ"โรงเรียนหัวไทร (เรือนประชาบาล)" เป็นโรงเรียนประเภทสหศึกษา ในปีการศึกษา 2515 ได้ย้ายสถานที่เรียนจากโรงเรียนหัวไทร (ประถมศึกษาตอนปลาย) ไปอาศัยเรียนที่อาคารเก่าโรงเรียนหัวไทร (เรือนประชาบาล) จนกระทั่งปีการศึกษา 2516 ซึ่งเป็นปีแรกที่โรงเรียนมีนักเรียนระดับมัธยมศึกษาตอนต้นครบทั้งสามชั้น คือ ชั้น ม.ศ.1 ม.ศ.2 และ ม.ศ.3 ได้แบ่งสถานที่เรียนเป็น 2 แห่ง คือ นักเรียนชั้น ม.ศ.1 เรียนที่โรงเรียนหัวไทร (เรือนประชาบาล) ส่วนนักเรียนชั้น ม.ศ.2 และ ม.ศ.3 เรียนที่โรงเรียนหัวไทรบำรุงราษฎร์
ปีการศึกษา 2519 ได้ย้ายสถานที่เรียนมาเรียนที่โรงเรียนหัวไทรบำรุงราษฎร์ บริเวณบ้านทะเลปังทั้งหมดทุกระดับชั้น และกระทรวงศึกษาธิการ ได้จัดโรงเรียนหัวไทรบำรุงราษฎร์เข้าอยู่ในโครงการ คมช. รุ่นที่ 13 ตั้งแต่ปีการศึกษา 2519 เป็นต้นมา จนกระทั่งในปีการศึกษา 2521 โรงเรียนหัวไทรบำรุงราษฎร์ได้รับอนุญาตจากกระทรวงศึกษาธิการ ให้เปิดเรียนชั้นมัธยมศึกษาตอนปลาย
ข้อมูลทั่วไป

สัญลักษณ์ : คบเพลิงและกงจักร
สีประจำ :   เขียว   เหลือง
ปรัชญา : เรียนดี กีฬาเด่น เน้นคุณธรรม
คติพจน์ : นตฺถิ ปญฺญา สมาอาภา “แสงสว่างเสมอด้วยปัญญาไม่มี”
อัตลักษณ์ : ยิ้ม ไหว้ ทักทายกัน สายสัมพันธ์ ท.ร.
เอกลักษณ์ : กีฬาดี ฝีมือเยี่ยม เปี่ยมคุณธรรม
ทำเนียบผู้บริหาร

| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | นายฟอง วิริยะไพบูลย์ | 17 พฤษภาคม พ.ศ. 2514 | 22 กันยายน พ.ศ. 2515 |
| 2 | นายธีรวุฒิ ปทุมนพรัตน์ | 1 สิงหาคม พ.ศ. 2515 | 31 มกราคม พ.ศ. 2516 |
| 3 | นายสมควร ณ ตะกั่วทุ่ง | 1 กุมภาพันธ์ พ.ศ. 2516 | 19 มิถุนายน พ.ศ. 2523 |
|  | นายฟอง วิริยะไพบูลย์ | 20 มิถุนายน พ.ศ. 2523 | 5 สิงหาคม พ.ศ. 2526 |
| 4 | นายธานินท์ กิติมธานินทร์ | 1 กันยายน พ.ศ. 2526 | 31 มีนาคม พ.ศ. 2531 |
| 5 | นายระวัย แก้วเขียว | 1 เมษายน พ.ศ. 2531 | 24 กันยายน พ.ศ. 2533 |
| 6 | นายมนูญ ชูเกลี้ยง | 25 กันยายน พ.ศ. 2533 | 26 กรกฎาคม พ.ศ. 2533 |
| 7 | นายศรีมงคล ศรีมีชัย | 27 กรกฎาคม พ.ศ. 2533 | 5 พฤศจิกายน พ.ศ. 2536 |
| 8 | นายถวิล รัตนโชติ | 8 พฤศจิกายน พ.ศ. 2536 | 2 พฤศจิกายน พ.ศ. 2543 |
| 9 | ส.ต.นิคม มังคะมณี | 9 พฤศจิกายน พ.ศ. 2543 | 30 กันยายน พ.ศ. 2547 |
| 10 | นายเสริมศักดิ์ อุณพันธ์ | 4 ตุลาคม พ.ศ. 2547 | 30 กันยายน พ.ศ. 2550 |
| 11 | นายนิติพันธ์ ดำมี | 22 กุมภาพันธ์ พ.ศ. 2551 | 30 กันยายน พ.ศ. 2556 |
| 12 | นายคีรี มากสังข์ | 16 ตุลาคม พ.ศ. 2556 | 30 กันยายน พ.ศ. 2565 |
| 13 | นายสุภาพ ยะพงศ์ | 6 ตุลาคม พ.ศ. 2565 | 30 กันยายน พ.ศ. 2566 |
| 14 | นางสาววิภาดา ขุนทองจันทร์ | 6 ตุลาคม พ.ศ. 2566 | 4 ตุลาคม พ.ศ. 2567 |
| 15 | นางบังอร แป้นคง | 4 ตุลาคม พ.ศ. 2567 | ปัจจุบัน |
หลักสูตร > ระดับชั้นมัธยมศึกษาตอนต้น

โครงการส่งเสริมความเป็นเลิศด้านวิทยาศาสตร์ และคณิตศาสตร์ (Science and Mathematics Program ; SMP) ระดับชั้นละ 1 ห้อง (36 คน)
โครงการส่งเสริมความเป็นเลิศด้านภาษาต่างประเทศ (Foreign Languages Program ; FLP) ระดับชั้นละ 1 ห้อง (30 คน)
ห้องเรียนทั่วไป ระดับชั้นละ 7 ห้อง (280 คน)
หลักสูตร > ระดับชั้นมัธยมศึกษาตอนปลาย

แผนการเรียนวิทย์ - คณิต (เข้มข้น) ระดับชั้นละ 1 ห้อง (40 คน)
แผนการเรียนวิทย์ - คณิต ระดับชั้นละ 1 ห้อง (40 คน)
แผนการเรียนศิลป์ - คำนวณ ระดับชั้นละ 1 ห้อง (40 คน)
แผนการเรียนศิลป์ - ภาษาอังกฤษ ระดับชั้นละ 1 ห้อง (40 คน)
แผนการเรียนศิลป์ - ภาษาจีน ระดับชั้นละ 1 ห้อง (40 คน)
แผนการเรียนศิลป์ - สังคม ระดับชั้นละ 1 ห้อง (40 คน)
แหล่งข้อมูลอื่น

โรงเรียนหัวไทรบำรุงราษฎร์
อารียา สิริโสภา

| ร้อยโทหญิง อารียา สิริโสภา |
| --- | --- |
รอบสื่อมวลชน ภาพยนตร์เรื่องพลอย ในปี พ.ศ. 2550
เกิด: อารียา เย้าเยือน 28 มิถุนายน พ.ศ. 2514 (53 ปี) แอนน์อาร์เบอร์ รัฐมิชิแกน สหรัฐอเมริกา
ชื่ออื่น: อารียา ชุมสาย
การศึกษา: มหาวิทยาลัยมิชิแกนสเตต
อาชีพแสดง
อาชีพ: นางงาม นักแสดง พิธีกร นักเขียน ผู้กำกับภาพยนตร์ ทหารบก
ปีที่แสดง: พ.ศ. 2537–ปัจจุบัน
ผลงานเด่น: นางสาวไทย 2537
ThaiFilmDb
 

ยศที่ได้รับการแต่งตั้ง
ชื่อเล่น: ป๊อป
รับใช้:  ไทย
แผนก/สังกัด:  กองทัพบกไทย
ชั้นยศ:  ร้อยโท
หน่วย: โรงเรียนนายร้อยพระจุลจอมเกล้า
 
ร้อยโทหญิง อารียา สิริโสภา หรือ อารียา สิริโสดา (เกิด 28 มิถุนายน พ.ศ. 2514) ชื่อเล่น ป๊อป เป็นนางสาวไทยประจำปี พ.ศ. 2537 (คนที่ 32 ของประเทศไทย) และเป็นตัวแทนสาวไทยไปประกวดมิสยูนิเวิร์ส 1994 ที่ กรุงมะนิลา ฟิลิปปินส์ ไม่ผ่านเข้ารอบ ได้รับรางวัลพิเศษ นางงามยิ้มสวย
ประวัติ

อารียาเกิดในครอบครัวเชื้อสายไทยที่นับถือศาสนาพุทธในสหรัฐ เป็นบุตรของสุพงษ์ ชุมสาย กับปทุมวรรณ ชุมสาย (สกุลเดิม คงเจริญเขต) มารดาเป็นชาวจังหวัดพระนครศรีอยุธยา เธอมีน้องชายคือฐิติ ชุมสาย ชื่อเล่น เป้ จบการศึกษาจากมหาวิทยาลัยมิชิแกนสเตต ประเทศสหรัฐอเมริกา เคยรับราชการเป็นอาจารย์สอนในโรงเรียนนายร้อยพระจุลจอมเกล้า มียศร้อยโทหญิง จนมีฉายาที่คนทั่วไปเรียกกันว่า "หมวดป๊อป" ภายหลังได้ลาออก ปัจจุบันเป็นนักแสดง พิธีกร นักเขียน และผู้กำกับภาพยนตร์
ครอบครัวของอารียาเคยใช้นามสกุลว่า "เย้าเยือน"  ต่อมาได้เปลี่ยนนามสกุลเป็น "ชุมสาย" เมื่อใช้ชีวิตอยู่ในสหรัฐอเมริกา  ตามชื่อของญาติผู้ใหญ่  ซึ่งพ้องกับราชสกุลชุมสาย ณ อยุธยา ทั้งๆ ที่ไม่ได้เป็นญาติกัน เมื่ออารียาเริ่มมีชื่อเสียงจากการประกวดนางสาวไทย และถูกเข้าใจผิดจากสื่อมวลชน บางครั้งได้ลงข่าวโดยเติม "ณ อยุธยา" ที่ท้ายนามสกุล จนถูกทักท้วงจากกลุ่มราชนิกูลในราชสกุลชุมสาย ในปี พ.ศ. 2543 เธอจึงเปลี่ยนมาใช้นามสกุล สิริโสภา ซึ่งใช้ในการประกวดนางสาวไทย มาจนถึงปัจจุบัน
ผลงาน > ละคร

| ปี | ชื่อเรื่อง | บทบาท | ออกอากาศ |
| --- | --- | --- | --- |
| 2540 | นิรมิต | ใกล้รุ่ง | ช่อง 7 |
| 2561 | ลิขิตรัก | พลตรีหญิงท่านผู้หญิงเสาวนี สมุทรยากร | ช่อง 3 |
ผลงาน > กำกับภาพยนตร์

ปักษ์ใต้บ้านเรา (ปี พ.ศ. 2551) ภาพยนตร์สารคดี
เด็กโต๋ (ปี พ.ศ. 2548) ภาพยนตร์สารคดี
รากเรา (ปี พ.ศ. 2554) ภาพยนตร์สารคดี
รายการเมล็ดพันธ์ไทย ช่องทีวีไทย
แหล่งข้อมูลอื่น

ชีวประวัติ อารียา สิริโสภา ที่ ฐานข้อมูลภาพยนตร์ไทย
| ด ค กนางสาวสยามและนางสาวไทย |
| --- | --- |
นางสาวสยาม:  1934  1935  1936  1937  1938 
นางสาวไทย:  1939  1940  1948  1950  1951  1952  1953  1954  1964  1965  1966  1967  1968  1969  1971  1972  1984  1985  1986  1987  1988  1989  1990  1991  1992  1993  1994  1995  1997  1998  1999  2000  2001  2002  2003  2004  2006  2007  2008  2009  2010  2012  2013  2014  2016  2019  2020  2022  2023  2024  2025 
รายนามนางสาวสยาม:  กันยา เทียนสว่าง  วณี เลาหเกียรติ  วงเดือน ภูมิรัตน์  มยุรี วิชัยวัฒนะ  พิศมัย โชติวุฒิ 
รายนามนางสาวไทย:  เรียม เพศยนาวิน  สว่างจิตต์ คฤหานนท์  ลัดดา สุวรรณสุภา  อัมพร บุรารักษ์  อุษณีย์ ทองเนื้อดี  ประชิตร์ ทองอุไร  อนงค์ อัชชวัฒนา  สุชีลา ศรีสมบูรณ์  อาภัสรา หงสกุล  จีรนันทน์ เศวตนันทน์  ประภัสสร พานิชกุล  อภันตรี ประยุทธเสนีย์  แสงเดือน แม้นวงศ์  วารุณี แสงศิรินาวิน  นิภาภัทร สุดศิริ  กนกอร บุญมา  สาวิณี ปะการะนัง  ธารทิพย์ พงษ์สุข  ทวีพร คลังพลอย  ชุติมา นัยนา  ภรณ์ทิพย์ นาคหิรัญกนก  ยลดา รองหานาม  ภัสราภรณ์ ชัยมงคล  จิระประภา เศวตนันทน์  อรอนงค์ ปัญญาวงศ์  ฉัตฑริกา อุบลศิริ  อารียา สิริโสภา  ภาวดี วิเชียรรัตน์  สรวงสุดา ลาวัณย์ประเสริฐ  ชลิดา เถาว์ชาลี  อภิสมัย ศรีรังสรรค์  ปนัดดา วงศ์ผู้ดี  สุจิรา อรุณพิพัฒน์  ปฏิพร สิทธิพงศ์  ชาลิสา บุญครองทรัพย์  สิรินทร์ยา สัตยาศัย  ลลนา ก้องธรนินทร์  อังคณา ตรีรัตนาทิพย์  พรรณประภา ยงค์ตระกูล  อรวิภา กนกนทีสวัสดิ์  กฤชภร หอมบุญญาศักดิ์  ปริศนา กัมพูสิริ  อัจฉราภรณ์ กนกนทีสวัสดิ์  วิลาสินี จันทร์วุฒิวงศ์  ธนพร ศรีวิราช  สิรีธร ลีห์อร่ามวัฒน์  ณัฐพัชร พงษ์ประพันธ์  มานิตา ดวงคำ ฟาร์เมอร์  ชนนิกานต์ สุพิทยาพร  พนิดา เขื่อนจินดา 
รายละเอียด:  รายชื่อ  รางวัลพิเศษ
เอเชียนคัพ 2023 รอบคัดเลือก

| รายละเอียดการแข่งขัน |
| --- | --- |
วันที่: 6 มิถุนายน ค.ศ. 2019 – 14 มิถุนายน ค.ศ. 2022
ทีม: 46 (จาก 1 สมาพันธ์)
สถิติการแข่งขัน
จำนวนนัดที่แข่งขัน: 208
จำนวนประตู: 665 (3.2 ประตูต่อนัด)
ผู้ชม: 2,080,030 (10,000 คนต่อนัด)
ผู้ทำประตูสูงสุด:  อะลี มับคูต (11 ประตู)
← 2019 2027 → 
การแข่งขันเอเชียนคัพ 2023 รอบคัดเลือก (อังกฤษ: 2023 AFC Asian Cup Qualification) เป็นกระบวนการคัดเลือกที่จัดโดยสมาพันธ์ฟุตบอลแห่งเอเชีย (AFC) เพื่อตัดสินทีมที่เข้าร่วมแข่งขันสำหรับเอเชียนคัพ 2023 เป็นครั้งที่ 18 ของการแข่งขันฟุตบอลชิงแชมป์ระดับนานาชาติของทวีปเอเชีย ตั้งแต่ปี ค.ศ. 2019 การแข่งขันรอบสุดท้ายของเอเชียนคัพมี 24 ทีมเข้าร่วม โดยได้ขยายจากรูปแบบ 16 ทีมที่ใช้จากการแข่งขันในปี ค.ศ. 2004 ถึง 2015
ผู้เข้าแข่งขัน

| ผ่านเข้ารอบที่ 2 (อันดับที่ 1-34) | แข่งขันรอบแรก (อันดับที่ 35-46) |
| --- | --- |
  อิหร่าน (21)   ญี่ปุ่น (26)   เกาหลีใต้ (37)   ออสเตรเลีย (41)   กาตาร์ (55)   สหรัฐอาหรับเอมิเรตส์ (67)   ซาอุดีอาระเบีย (72)   จีน (74)   อิรัก (76)   ซีเรีย (83)   อุซเบกิสถาน (85)   เลบานอน (86)   โอมาน (86)   คีร์กีซสถาน (95)   จอร์แดน (97)   เวียดนาม (98)   ปาเลสไตน์ (99)   อินเดีย (101)   บาห์เรน (111)   ไทย (114)   ทาจิกิสถาน (120)   เกาหลีเหนือ (121)   ฟิลิปปินส์ (124)   จีนไทเป (125)   เติร์กเมนิสถาน (136)   พม่า (140)   ฮ่องกง (141)   เยเมน (146)   อัฟกานิสถาน (149)   มัลดีฟส์ (151)   คูเวต (156)   อินโดนีเซีย (159)   สิงคโปร์ (160)   เนปาล (161) :  มาเลเซีย (168)  กัมพูชา (173)  มาเก๊า (183)  ลาว (184)  ภูฏาน (186)  มองโกเลีย (187)  บังกลาเทศ (188)  กวม (193)  บรูไน (194)  ติมอร์-เลสเต (195)  ปากีสถาน (200)  ศรีลังกา (202)
แหล่งข้อมูลอื่น

AFC Asian Cup, the-AFC.com
Preliminary Joint Qualification 2022, stats.the-AFC.com
| ด ค กเอเชียนคัพ 2023 |
| --- | --- |
รอบแบ่งกลุ่ม:  กลุ่ม เอ  บี  ซี  ดี  อี  เอฟ  รอบแพ้คัดออก  นัดชิงชนะเลิศ 
ข้อมูลทั่วไป:  Bids  รอบคัดเลือก รอบแรก  รอบที่ 2  รอบเพลย์ออฟ  รอบที่ 3  Broadcasting  ผู้เล่น  สถิติ 
| ด ค กเอเอฟซี เอเชียนคัพ |
| --- | --- |
ทัวร์นาเม้นต์:  ฮ่องกง 1956  เกาหลีใต้ 1960  อิสราเอล 1964  อิหร่าน 1968  ไทย 1972  อิหร่าน 1976  คูเวต 1980  สิงคโปร์ 1984  กาตาร์ 1988  ญี่ปุ่น 1992  อาหรับเอมิเรตส์ 1996  เลบานอน 2000  จีน 2004  ไทย/มาเลเซีย/เวียดนาม/อินโดนีเซีย 2007  กาตาร์ 2011  ออสเตรเลีย 2015  อาหรับเอมิเรตส์ 2019  กาตาร์ 2023  ซาอุดีอาระเบีย 2027 
นัดชิงชนะเลิศ:  1956  1960  1964  1968  1972  1976  1980  1984  1988  1992  1996  2000  2004  2007  2011  2015  2019  2023 
รอบคัดเลือก:  1956  1960  1964  1968  1972  1976  1980  1984  1988  1992  1996  2000  2004  2007  2011  2015  2019  2023  2027 
ผู้เล่น:  1956  1960  1964  1968  1972  1976  1980  1984  1988  1992  1996  2000  2004  2007  2011  2015  2019  2023
กีฬาลูชในโอลิมปิกเยาวชนฤดูหนาว 2020 – ประเภทชายคู่

| กีฬาลูช ใน โอลิมปิกเยาวชนฤดูหนาว 2020 |
| --- | --- | --- |

| เดี่ยว | ชาย | หญิง |
| คู่ | ชาย | หญิง |
ทีมผลัด:  ผสม
ด ค ก
กีฬาลูชในโอลิมปิกเยาวชนฤดูหนาว 2020 ประเภทชายคู่ เป็นการแข่งขันกีฬาลูชที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 17 มกราคม ค.ศ. 2020 โดยได้จัดขึ้นที่ St. Moritz-Celerina Olympic Bobrun ซึ่งการแข่งขันกีฬาลูชครั้งนี้มีนักกีฬาเข้าร่วมแข่งขัน 20 คน จาก 10 ประเทศ
ผู้ที่ได้รับรางวัลชนะเลิศเหรียญทองคือ Moritz Jäger และ Valentin Steudteนักกีฬาจากประเทศเยอรมนี
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
2002 หน่วยเฉพาะกิจ พันธุ์ฆ่าผี

| 2002 หน่วยเฉพาะกิจ พันธุ์ฆ่าผี |
| --- | --- |

กำกับ: วิลสัน ยิป
อำนวยการสร้าง: วินเซนต์ โก
นักแสดงนำ: เซียะ ถิงฟง ฝง เต๋อหลุน แซม ลี
ผู้จัดจำหน่าย: โกลเด้น ฮาร์เวสต์ มงคลภาพยนตร์  (ในไทย)
วันฉาย: 13 ธันวาคม 2001  (ในมาเลเซีย)  15 ธันวาคม 2001  (ในฮ่องกง)  21 มิถุนายน 2002   (ในไทย)
ความยาว: 96 นาที
ประเทศ:  ฮ่องกง
ภาษา: กวางตุ้ง
ทำเงิน: 7,984,660 เหรียญฮ่องกง
ข้อมูลจาก IMDb
2002 หน่วยเฉพาะกิจ พันธุ์ฆ่าผี (อังกฤษ: 2002) ภาพยนตร์แอ็คชั่นแฟนตาซีสัญชาติฮ่องกง นำแสดงโดย เซียะ ถิงฟง, ฝง เต๋อหลุน กำกับโดย วิลสัน ยิป
เรื่องย่อ

อาเฉา เป็นตำรวจฮ่องกงหน่วยเฉพาะกิจ "2002" ที่ทำหน้าที่สำหรับจัดการผีหรือปีศาจโดยเฉพาะ อาเฉามีสัมผัสที่หกที่สามารถมองเห็นหรือติดต่อกับวิญญาณได้ โดยความช่วยเหลือจาก แซม วิญญาณตนหนึ่ง ที่กำลังจะไปผุดไปเกิด ขณะที่หน่วยงาน 2002 นี้กำลังจะถูกยุบ แซมก็กำลังจะไปเกิดใหม่ อาฟง ตำรวจจราจรจึงขอเข้ามาร่วมทำหน้าที่นี้ด้วย วันหนึ่ง ขณะที่อาเฉาได้ปราบปีศาจไฟในดิสโกเธค ทำให้ปีศาจน้ำ ซึ่งเป็นแฟนหนุ่มของปีศาจไฟโกรธแค้น จึงทำให้ตามล่าล้างทั้งคู่
นักแสดง

เซียะ ถิงฟง แสดงเป็น อาเฉา
ฝง เต๋อหลุน แสดงเป็น อาฟง
แซม ลี แสดงเป็น แซม
เรน ลี แสดงเป็น เรน
เดเนียล แกรแฮม แสดงเป็น นางพยาบาล
เอนยา วู แสดงเป็น ปีศาจไฟ
โหลว เจี่ยหยิง แสดงเป็น เจ้าของร้านขายกระดาษเงินกระดาษทอง
ฟาง จงซิ่น แสดงเป็น ปีศาจน้ำ
วินเซนต์ โก แสดงเป็น แพทย์